ABM แวลู่แน่น-บวกแรง 22% จับตากำไรปี 64 โตเด่น-วางเป้ายอดขายปีนี้แตะ 2.5 พันลบ.
ABM แวลู่แน่น-บวกแรง 22% จับตากำไรปี 64 โตเด่น หลัง 9 เดือนแรกแตะ 23.41 ลบ. สูงกว่าทั้งปี 63 พร้อมวางเป้ายอดขายปี 65 แตะ 2.5 พันลบ.
ABM แวลู่แน่น-บวกแรง 22% จับตากำไรปี 64 โตเด่น หลัง 9 เดือนแรกแตะ 23.41 ลบ. สูงกว่าทั้งปี 63 พร้อมวางเป้ายอดขายปี 65 แตะ 2.5 พันลบ.
9 ก.พ. 2565

ผู้สื่อข่าวรายงานว่าวันนี้ (9 ก.พ.65) ราคาหุ้นบริษัท เอเชีย ไบโอแมส จำกัด (มหาชน) หรือ ABM ณ เวลา 16:06 น. อยู่ที่ระดับ 3.04 บาท บวก 0.56 บาท หรือ 22.58% ราคาสูงสุด 3.18 บาท ราคาต่ำสุด 2.48 บาท ด้วยมูลค่าซื้อขาย 365.40 ล้านบาท

สำหรับผลประกอบการงวด 9 เดือนปี 2564 อยู่ที่ 23.41 ล้านบาท เพิ่มขึ้นจากงวดเดียวกันของปี 2563 อยู่ที่ 17.35 ล้านบาท ลุ้นผลงานปี 2564 โตเด่นจากปี 2563 อยู่ที่ 18.62 ล้านบาท
อนึ่งก่อนหน้า(11 พ.ย.64)นางสาวธิญาดา เมฆพงษ์สาทร กรรมการผู้จัดการ ABM เปิดเผยว่า บริษัทมั่นใจจะสามารถทำยอดขายปี 2565 ตามเป้าที่ 2.5 พันล้านบาท จากปี 2564 คาดว่าจะมียอดขายอยู่ที่ระดับ 1.8 พันล้านบาท โดยมาจากการเติบโตของธุรกิจเดิมและการขยายธุรกิจใหม่ ขณะที่แผนลงทุน 5 ปี (ปี 2565-2569) ตั้งเป้ายอดขายจะขึ้นไปแตะระดับ 5 พันล้านบาทภายในปี 2569
ขณะที่บริษัทมียอดขายในช่วง 9 เดือนแรก 2564 แล้วกว่า 1.4 พันล้านบาท ดังนั้นมั่นใจว่าในช่วงที่เหลือของปีนี้จะสามารถทำยอดขายได้ตามเป้าที่ตั้งไว้ โดยเฉพาะปริมาณการขายเชื้อเพลิงชีวมวลที่เพิ่มขึ้นทั้งในและต่างประเทศ นอกจากนี้บริษัทยังดำเนินธุรกิจใหม่ อาทิ ผลิตภัณฑ์ที่เกี่ยวเนื่องกับมันสำปะหลัง การค้ามันเส้น ซึ่งมีมาร์จิ้นเพิ่มขึ้น รวมถึงการศึกษาผลิตภัณฑ์ที่เกี่ยวเนื่องกับปาล์ม ปัจจุบันอยู่ระหว่างขั้นตอนการศึกษาเพื่อขยายไปยังธุรกิจดังกล่าว คาดว่าจะมีความชัดเจนเร็ว ๆ นี้ ทั้งนี้เชื่อว่ากลุ่มธุรกิจดังกล่าว จะทำให้บริษัทมีมาร์จิ้นเพิ่มขึ้น
“ในปีนี้ บริษัทยังมั่นใจว่ายอดขายจะเป็นไปตามเป้า และเติบโตขึ้นในปี 2565 โดยมาจากทั้งธุรกิจเดิม ที่ได้อานิสงส์จากราคาถ่านหินที่อยู่ในระดับสูง ทำให้กลุ่มโรงงานอุตสาหกรรมหันมาใช้เชื้อเพลิงชีวมวลเพิ่มขึ้น นอกจากนี้บริษัทก็มีการศึกษาธุรกิจใหม่ ที่มีมาร์จิ้นสูงขึ้นด้วย โดยตั้งเป้ายอดขาย 5 ปียังเติบโตต่อเนื่องเช่นกัน”